নিজস্ব প্রতিবেদন: ডেঙ্গি আতঙ্কে যখন থরথর করে কাঁপছে গোটা কলকাতা তখনই মশা নিধনে উদাসীনতার অভিযোগ উঠেছিল কলকাতা মেট্রো কর্তৃপক্ষের বিরুদ্ধে। অভিযোগ অস্বীকার করে মেট্রোর তরফে জানানো হয়েছিল, নিয়ম মেনেই মশা নিধন চালাচ্ছে তারা। এবার টুইটারে প্রমাণ পেশ করল মেট্রো কর্তৃপক্ষ। মশা নিধন ছবি প্রকাশ করল তারা। মঙ্গলবার রাতে কলকাতা মেট্রোর তরফে দুটি ছবি টুইট করা হয়েছে। তাতে দেখা যাচ্ছে যাবতীয় সুরক্ষাবিধি মেনে রবীন্দ্র সদন স্টেশনের সুড়ঙ্গের মধ্যে কীটনাশক ছড়াচ্ছেন দুই মেট্রো কর্মী। টুইটে মেট্রোর তরফে লেখা হয়েছে, ডেঙ্গির মশা নিধনে সুড়ঙ্গের মধ্যে কীটনাশক ছড়াচ্ছেন মেট্রোর রেলের স্বাস্থ্য বিভাগের কর্মীরা।  The health unit of Metro spraying adulticide & larvicide in Metro tunnel and carsheds to prevent breeding of dengue larvae in its premises pic.twitter.com/ABTPCTfSmv তবে এবারই প্রথম নয়, এর আগেও একই দাবি করেছিল মেট্রো রেল। দিন কয়েক আগেই মেট্রোর তরফে জানানো হয়েছিল, নিয়মিতভাবে মেট্রোর সুড়ঙ্গ ও কারশেডে মশা ও মশার লার্ভা মারতে কীটনাশক ছড়ানোর কাজ চলে। এবার দাবির সমর্থনে ছবি প্রকাশ করল মেট্রো কর্তৃপক্ষ।